**MINISTERUL EDUCAȚIEI, CULTURII ȘI CERCETĂRII**

**AL REPUBLICII MOLDOVA**

**BAZELE ANTREPRENORIATULUI**

**PROGRAMA PENTRU EXAMENUL DE BACALAUREAT PROFESIONAL**

**CHIȘINĂU, 2021**

Autori:

* **Țurcan Rina**, dr., conferențiar universitar – Universitatea Tehnică a Moldovei;
* **Botezatu Angela**, dr., profesor discipline economice, grad didactic superior – IP Centrul de Excelență în Economie și Finanțe;
* **Bodean Rodica**, profesor discipline economice, gr. didactic superior – IP Centrul de Excelență în Energetică și Electronică.

**CUPRINS:**

|  |  |
| --- | --- |
| ***I. PRELIMINARII.............................................................................................*** | ***4*** |
| ***II. STATUTUL DISCIPLINEI ÎN CONTEXTUL COMPONENTEI DE EVALUARE A COMPETENȚELOR PROFESIONALE….…………………*** | ***4*** |
| ***III. COMPETENȚE TRANSDISCIPLINARE………………………………*** | ***5*** |
| ***IV. COMPETENȚE SPECIFICE FORMATE******ELEVILOR******PRIN******BAZELE ANTREPRENORIATULUI…………………………………………………...*** | ***5*** |
| ***V. DOMENII DE CONȚINUT...........................................................................*** | ***6*** |
| ***VI. CONȚINUTURI DE EVALUAT..................................................................*** | ***10*** |
| ***VII. MATRICEA DE SPECIFICAȚII...............................................................*** | ***12*** |
| ***VIII. MODEL DE TEST DOCIMOLOGIC.......................................................*** | ***13*** |
| ***IX. BAREM DE CORECTARE..........................................................................*** | ***16*** |
| ***X. BIBLIOGRAFIE............................................................................................*** | ***17*** |

***I. PRELIMINARII***

Examenul de bacalaureat profesional se organizează în conformitate cu prevederile art. 3 și art. 63 alin. (6) din Codului educației al Republicii Moldova nr. 152/2014, cu Cadrul național al calificărilor din Republica Moldova, aprobat prin Hotărârea Guvernului nr. 1016/2017.

Programa dată a fost elaborată în baza Curriculumului modular pentru învățământul profesional tehnic – Bazele antreprenoriatului, aprobat prin ordinul Ministrului Educației, Culturii și Cercetării, nr. 890 din 11.07.2019.

Programa este adresată elevilor, cadrelor didactice şi părinţilor şi are scopul să ofere o informaţie relevantă despre modalitatea de desfăşurare a examenului de bacalaureat la Bazele antreprenoriatului.

Disciplina Bazele Antreprenoriatului are drept scop de a iniţia elevii în conceptele de bază ale antreprenoriatului şi urmăreşte dezvoltarea la elevi a competenţelor ce le vor permite valorificarea eficientă a propriului potenţial, iar în perspectivă, dezvoltarea unei cariere de succes, inclusiv iniţierea şi gestionarea eficientă a unor activităţi antreprenoriale.

În cadrul disciplinei de studiu se prezintă sub o formă explicită şi accesibilă noţiunile generale referitoare la antreprenoriat şi întreprinderi, oportunităţile de dezvoltare a carierei prin activităţi antreprenoriale, caracteristica bazei legislative şi a modalităţilor de lansare şi gestionare a unor activități antreprenoriale și/ sau afaceri, strategiile şi reperele esenţiale în elaborarea unui plan de afaceri, precum şi diverse opţiuni de finanţare şi susţinere a activităţilor antreprenoriale.

***II. STATUTUL DISCIPLINEI ÎN CONTEXTUL COMPONENTEI DE EVALUARE A COMPETENȚELOR PROFESIONALE***

Disciplina Bazele antreprenoriaului face parte din categoria disciplinelor obligatorii, incluse în componenta fundamentală/ de specialitate a planurilor de învățământ la programele de formare profesională postsecundară și postsecundară nonterțiară.

Disciplina dată este inclusă în componenta de evaluare a competențelor profesionale ce vor fi evaluate prin intermediul testului asistat de calculator, cu o durată de o oră astronomică (60 de minute).

Programa prezintă un document indispensabil normativ conceput să asigure desfăşurarea obiectivă şi eficientă a examenului de bacalaureat profesional.

1. ***COMPETENȚE TRANSDISCIPLINARE***
2. Competenţe de învăţare / de a învăţa să înveţi;
3. Competenţe de comunicare în limba maternă/ limba de stat;
4. Competenţe digitale;
5. Competenţe sociale şi civice;
6. Competențe acțional-strategice;
7. Competenţe antreprenoriale şi spirit de iniţiativă.

***IV. COMPETENȚE SPECIFICE FORMATE******ELEVILOR******PRIN******BAZELE ANTREPRENORIATULUI***

CS1. Identificarea ideilor de afaceri pentru valorificarea oportunităților de dezvoltare personală și profesională.

CS2. Aplicarea elementelor de management în planificarea activităților antreprenoriale.

CS3. Estimarea resurselor financiare necesare inițierii și dezvoltării unei activități antreprenoriale.

CS4. Dezvoltarea unei strategii de marketing, axate pe propria idee de afacere.

CS5. Elaborarea unui plan de afaceri pentru inițierea și dezvoltarea unei activități antreprenoriale.

***V.* *DOMENII DE CONȚINUT***

|  |  |  |
| --- | --- | --- |
| **Competența specifică** | **Unități de competență** | **Obiective de evaluare** |
| Identificarea ideilor de afaceri pentru valorificarea oportunităților de dezvoltare personală și profesională. | * Identificarea oportunităţilor pentru dezvoltarea personală şi profesională. * Identificarea ideii și posibilității de lansare a unei afaceri. * Analiza posibilităţilor de susţinere a propriei afaceri. * Aplicarea cadrului legal privind activitatea antreprenorială în vederea lansării unei afaceri proprii. | *Elevul va fi capabil:*   * să identifice calitățile personale și profesionale necesare pentru a deveni antreprenor); * să analizeze oportunitățile și riscurile cu care se confruntă un antreprenor în activitate; * să determine caracteristicile, riscurile și beneficiile antreprenoriatului ca oportunitate în carieră; * să determine modalitatea potrivită pentru lansarea afacerii; * să identifice avantajele și dezavantajele pentru lansarea unei afaceri; * să identifice rolul și caracteristicile specifice ale ÎMM; * să determine problemele cu care se confruntă IMM; * să enumere acțiunile statului de susținere a ÎMM-urilor. * să identifice legislația care trebuie consultată în funcție de problema/ scopul cu care se confruntă un antreprenor; * să selecteze formele organizatorico-juricice ale activității de întreprinzător conform statutului juridic al afacerii; * să clasifice impozitele și taxele pe categorii; * să enumere drepturile antreprenorului în calitate de contribuabil/plătitor de impozite; * să calculeze impozitele şi taxele plătite de către angajat/angajator și a contribuţiilor de asigurare socială și medicală. |
| Aplicarea elementelor de management în planificarea activităților antreprenoriale. | * Planificarea unei activități antreprenoriale. * Administrarea unei activități antreprenoriale. * Motivarea financiară și nonfinanciară a angajaților. * Gestionarea riscurilor. | *Elevul va fi capabil:*   * să definească noțiunile de antreprenor și manager; * să stabilească scopul şi obiectivele unei afaceri; * să elaboreze schema de organizare a unei activități antreprenoriale(organigrama); * să determine dificultățile/barierele care pot apărea în procesul comunicării antreprenoriale; * să calculeze salariul brut/net al unui angajat; * să calculeze fondul de salarizare pentru o lună de zile, inclusiv contribuțiile sociale și medicale obligatorii; * să identifice avantajele/ dezavantajele diferitor forme de salarizare pentru propria afacere; * să identifice etapele procesului de control pentru o activitate de antreprenoriat; * să identifice riscurile și cauzele apariției lor în activitatea de antreprenoriat; * să clasifice riscurile activității de antreprenoriat în funcție de diferite criterii. |
| Estimarea resurselor financiare necesare inițierii și dezvoltării unei activități antreprenoriale. | - Estimarea necesarului de capital.  - Realizarea evidenței financiare a unei activități antreprenoriale conform cerințelor legale.  - Elaborarea planului financiar al propriei afaceri. | *Elevul va fi capabil:*   * să identifice resursele financiare, materiale şi umane necesare pentru lansarea unei activități antreprenoriale; * să calculeze costul resurselor împrumutate; * să argumenteze avantajele/ dezavantajele utilizării surselor împrumutate; * să calculeze cheltuielile necesare pentru inițierea unei afaceri; * să clasifice veniturile și cheltuielile conform SNC (Standardului Național de Contabilitate); * să calculeze fluxul de numerar pe o perioadă dată; * să estimeze veniturile unei activități antreprenoriale; * să opereze cu noţiuni de evidenţă contabilă financiară; * să enumere cerințele evidenței contabile; * să întocmească un bilanț contabil simplificat al unei afaceri; * să identifice elementele de structură, tipul şi forma unui cont contabil; * să aplice dubla înregistrare la scrierea unei formule contabile; * să calculeze gradul de profitabilitate și rentabilitate al afacerii. |
| Dezvoltarea unei strategii de marketing, axate pe propria idee de afacere. | * Utilizarea conceptelor, principiilor, strategiilor referitoare la activitatea de marketing a activității antreprenoriale/ afacerii proprii. * Evaluarea dimensiunilor pieței în viziunea de marketing. * Identificarea componentelor mixului de marketing. | *Elevul va fi capabil:*   * să identifice elementele definitorii ale conceptului de „marketing”; * să identifice aspectele principale ale activităţii de marketing a unei afaceri; * să identifice funcţiile de marketing în realizarea scopurilor propuse; * să identifice metodele şi etapele de realizare a cercetării de piaţă; * să calculeze mărimea pieţei pentru un produs; * să determine factorii ce influenţează comportamentul cumpărătorului; * să evalueze realitatea pieței din perspectiva concurenței; * să determină canalele de distribuţie eficiente pentru o activitate antreprenorială; * să descrie detaliat caracteristicile produsului/ serviciului propus şi necesităţile consumatorului pe care le satisface; * să determine prețul de realizare a produsului/serviciului; * să identifice elementele unei strategii de promovare a unui produs/serviciu. |
| Elaborarea unui plan de afaceri pentru inițierea și dezvoltarea unei activități antreprenoriale. | * Planificarea unei activități antreprenoriale. * Elaborarea planului de afaceri. | *Elevul va fi capabil:*   * să definească conceptul de „planificare” și „plan de afaceri”; * să identifice etapele planificării strategice a afacerii; * să formuleze obiectivele firmei conform sistemului SMART; * să identifice rolul şi beneficiarii unui plan de afaceri; * să determine scopul (necesitatea) elaborării unui plan de afaceri; * să clasifice planurile de afaceri; * să elaboreze analiza SWOT a unei activități antreprenoriale; * să identifice elementele de bază ale unui plan financiar; * să estimeze profitul net al unei acțivități antreprenoriale. |

***VI. CONȚINUTURI DE EVALUAT***

***Modulul I. Antreprenoriatul – o opțiune de carieră***

1. *Identificarea ideilor de afaceri pentru valorificarea oportunităților de dezvoltare personală și profesională:*

* calitățile unei persoane/ angajat de succes;
* riscurile și beneficiile unei activități antreprenoriale.

*2. Primii paşi spre o activitate antreprenorială:*

* oportunități de lansare a unei afaceri;
* modalități de lansare a unei afaceri.

*3. Rolul antreprenoriatului în economia națională:*

* întreprinderile mici și mijlocii și rolul lor în economie;
* programele (acțiunile) pentru susținerea ÎMM de către stat.

1. *Cadrul legal privind activitatea antreprenorială în Republica Moldova:*

* formele organizatorico-juridice ale activităților antreprenoriale;
* impozite și taxe;
* drepturile contribuabilului conform Codului Fiscal de Stat.

***Modulul II. Elemente de management și gestionarea riscurilor***

*1. Planificarea, organizarea și coordonarea afacerii:*

- conceptul de manager/ versus antreprenor;

-scopul și obiectivele unei activități antreprenoriale;

- organizarea personalului și a locului de muncă;

- rolul comunicării în gestionarea unei activități antreprenoriale.

*2. Motivarea angajaților:*

- calcularea salariului, fondului de salarizare pentru activitatea antreprenorială;

- motivarea nonfinanciară.

*3. Controlul afacerii și gestionarea riscurilor:*

- evaluarea profesională a angajaților;

- etapele procesului de control;

- tipurile de riscuri și cauzele apariției acestora;

- modalități de diminuare și gestionare a riscurilor.

***Modulul III. Finanțarea și evidența activității antreprenoriale***

*1. Capitalul necesar pentru afacerea mea:*

- sursele financiare necesare pentru lansarea unei activități antreprenoriale: surse proprii și împrumutate.

- calcularea costului resurselor împrumutate;

- estimarea necesarului de capital pentru inițierea unei activități antreprenoriale.

*2. Venituri şi cheltuieli:*

- conținutul și structura veniturilor;

- tipuri de cheltuieli;

- prognoza veniturilor și cheltuielilor.

- întocmirea fluxului de numerar;

*3. Evidența contabilă a resurselor financiare:*

- noțiuni fundamentale de evidență contabilă;

- cerințe și principii ale evidenței contabile;

- întocmirea bilanțului contabil simplificat, operații ce produc modificări în bilanț;

- contul contabil/ reguli de funcționare a conturilor contabile, tipuri de conturi;

- dubla înregistrare și utilitatea practică a ei.

*4. Eficiența economico-financiară a unei activități antreprenoriale:*

- indicatori ai rezultatelor economico-financiare profitabilitatea.

***Modulul IV. Marketing***

1. *Marketingul şi utilitatea lui în afaceri:*

* noțiuni generale de marketing;
* funcțiile și principiile de marketing.

1. *Piaţa şi clienţii: indicatori de dimensionare a pieței.*
2. *Comportamentul consumatorului.*
3. *Cercetarea de piaţă: metodele de cercetare în marketing.*
4. *Concurenţa: tipurile de concurență.*
5. *Mixul de marketing: produs, preț, plasament, promovare.*

***Modulul V. Planificarea unei activități antreprenoriale***

*1. Planificarea – cheia succesului unei activități antreprenoriale:*

* importanța planificării;
* tipuri de planificare;
* planificarea strategică (misiune, viziune, obiective, analiza SWOT).

*2. Planul de afaceri:*

- definirea, rolul și importanța planului de afaceri;

- tipuri de planuri de afaceri și beneficiarii planului de afaceri;

- necesitatea elaborării planului de afaceri;

- elementele obligatorii de structură a planului de afaceri;

- planul financiar al afacerii.

1. ***MATRICEA DE SPECIFICAȚII***

|  |  |  |  |  |
| --- | --- | --- | --- | --- |
| **Modulul** | **Cunoaștere și**  **înțelegere** | **Aplicare** | **De integrare** | **Total** |
| 1. Antreprenoriatul – o opțiune de carieră | **Itemul 4.**  2 p. | **Itemul 7.**  10 p. | - |  |
| **Puncte modul** |  |  |  | **12 p.** |
| 1. Elemente de management și gestionarea riscurilor | **Itemul 3.**  2 p. | **Itemul 6.**  12 p. | - |  |
| **Puncte modul** |  |  |  | **14 p.** |
| 1. Finanțarea și evidența activității antreprenoriale | **Itemul 5.**  2 p. | **Itemul 9.**  5 p. | **Itemul 10.**  16 p. |  |
| **Puncte modul** |  |  |  | **23 p.** |
| 1. Marketing | **Itemul 1.**  3 p. | **Itemul 8.**  5 p. | - |  |
| **Puncte modul** |  |  |  | **8 p.** |
| 1. Planificarea unei activități antreprenoriale | **Itemul 11.**  20 p. | **Itemul 2.**  3 p. | **Itemul 12.**  20 p. |  |
| **Puncte modul** |  |  |  | **43 p.** |
| **Total** | **29 puncte / 29%** | **35 puncte / 35%** | **36 puncte / 36%** | **100 puncte / 100%** |

*\*Itemii vor fi selectați aleatoriu din banca complexă de itemi*

***VIII. MODEL DE TEST DOCIMOLOGIC***

|  |  |  |
| --- | --- | --- |
| **Nr. d/o** | **ITEM** | **Scor** |
|  | *Bifează Adevărat/ Fals.*  Conceptul modern de marketing este proeminent prin axarea activității pe client.  *a. Adevărat;*  *b. Fals.* | L  0  3 |
|  | *Bifează Adevărat/ Fals.*  Fluxul de mijloace băneşti **nu** reflectă profitul ce va fi obţinut din afacerea pe care o planificaţi, însă el reflectă mişcarea banilor şi suficienţa lor în afaceri.  *a. Adevărat;*  *b. Fals.* | L  0  3 |
|  | *Bifează varianta corectă de răspuns.*  Persoană independentă, care din propria inițiativă, pornește o afacere asumându-și riscurile ce țin de derularea acestei afaceri, în scopul obținerii unor beneficii personale.  *a. Manager;*  *b. Administrator;*  *c. Antreprenor.* | L  0  2 |
|  | *Bifează varianta corectă de răspuns.*  În Republica Moldova întreprinderea cu numărul de angajaţi cuprins între 10 şi 49 de persoane se atribuie la:   * 1. *Întreprindere micro; c) Întreprindere mică;*   2. *Întreprindere medie; d) Întreprindere mare.* | L  0  2 |
|  | *Bifează varianta corectă de răspuns.*  Conform „regulii de aur” a bilanţului contabil:   * 1. *Activul este mai mare decât pasivul;*   2. *Activul este egal cu pasivul;*   3. *Activul este mai mic decât pasivul*   4. *Toate relaţiile prezentate sunt corecte.* | L  0  2 |
|  | *Ordonați etapele procesului de control:*  *\_\_* Determinarea cauzelor care au generat abaterile constatate;  \_\_ Măsurarea realizărilor (rezultatelor obținute);  \_\_ Efectuarea corectărilor ce se impun, inclusiv acționarea, pe măsura posibilităților, asupra cauzelor care au generat abateri negative;  \_\_ Compararea realizărilor cu obiectivele și standardele stabilite inițial, evidențiind abaterile produse. | L  0  3  6  9  12 |
|  | *Bifează variantele corecte de răspuns.*  Din categoria *impozitelor și taxelor generale de stat* fac parte următoarele cinci:   1. *Taxa de piață;* 2. *Taxa pe valoarea adăugată;* 3. *Impozitul funciar;* 4. *Impozitul pe venit;* 5. *Accizele;* 6. *Taxa pentru amenanjarea teritoriului;* 7. *Taxa vamală;* 8. *Taxele percepute în fondul rutier.* | L  0  2  4  6  8  10 |
|  | Calculați *cota de piață* a unei întreprinderi care a vândut pe piață în anul 2020, produse în valoare de 15 mln. lei. Vânzările totale pe piață în această perioadă au constituit 60 mln lei.  Indicați răspunsul în spațiul dat.  Cota de piață este\_\_\_\_\_\_\_\_%. | L  0  5 |
|  | Un antreprenor a luat un credit bancar în valoare de 20 000 lei cu rata anuală a dobânzii de 15% pe o perioadă de 1 ani cu condiţia calculării dobânzii de la soldul iniţial. Suma totală a dobânzii achitate băncii în această perioadă este de:   1. *a. 4500 lei; b. 9000 lei; c. 6000 lei; d. 3000 lei.* | L  0  5 |
|  | *Calculează și selectează răspunsul corect*. Un antreprenor pentru iniţierea unei afaceri avea 10 000 lei. Părinţii, fără restituire, i-au dat 6 000 lei. De la rude şi prieteni a împrumutat 12 000 lei. Din vânzarea unor lucruri din patrimoniul propriu el a mai obţinut 8 000 lei. Viitorii furnizori i-au dat în avans 10 000 lei. Antreprenorul a luat un credit bancar în valoare de 14 000 lei.  1. Suma totală a investiției:  *a. 50 000 lei;*  *b. 46 000 lei;*  *c. 54 000 lei;*  *d. 60 000lei.*  2. Ponderea **mijloacelor băneşti proprii investite** în afacere este de:  *a. 54,0%;*  *b. 52,2%;*  *c. 40,0%;*  *d. 45,7%*; | L  0  6  16 |
|  | *Completați analiza SWOT* potrivind fiecare element din cele propuse cu litera corespunzătoare, după cum urmează; S – puncte forte; W – puncte slabe; O – oportunități; T – amenințări (riscuri).   * Reducerea veniturilor populaţiei * Reducerea prețurilor la materia primă * Licenţă proprie de fabricaţie * Resurse financiare insuficiente * Salarii mici oferite angajaților * Forţă de muncă calificată * Amplasare favorabilă * Reduceri şi înlesniri fiscale * Echipamente specializate moderne * Creşterea costurilor la energia electrică | L  0  2  4  6  8  10  12  16  18  20 |
|  | *Calculează indicatorii financiari ai afacerii după cum se cer și selectează rezultatul în spațiul repartizat.*  Sunteți antreprenor și gestionați o societate cu răspundere limitată. Pe parcursul anului din vânzarea bunurilor fabricate ați obținut un venit de 1 000 000 lei. Pe parcursul anului ați suportat cheltuieli de salarii în valoare de 200 000 lei, cheltuieli pentru materiale 300 000 lei, alte cheltuieli în valoare de 160 000 lei. Cota impozitului pe venit 12%. Determinați:   1. *Cheltuielile totale ale afacerii:* 2. 620 000 lei 3. 640 000 lei 4. 600 000 lei 5. 660 000 lei 6. *Profitul brut al afacerii:* 7. 340 000 lei 8. 330 000 lei 9. 300 000 lei 10. 360 000 lei 11. *Impozitul pe venit ce trebuie achitat:* 12. 40 200 lei 13. 40 300 lei 14. 40 800 lei 15. 40 000 lei 16. *Profitul net al afacerii:* 17. 229 400 lei 18. 299 200 lei 19. 226 200 lei 20. 229 040 lei | L  0  5  10  15  20 |

***IX. BAREMUL DE CORECTARE***

|  |  |  |  |  |
| --- | --- | --- | --- | --- |
| **Nr. d/o** | **Răspunsuri și norme de evaluare** | **Specificarea punctajului acordat** | **Total punctaj item** | |
|  | Se va acorda 3 puncte pentru răspunsul corect.  ***Răspuns corect: Adevărat*** | 1\*3=3p | 3p | |
|  | Se va acorda 3 puncte pentru răspunsul corect.  ***Răspuns corect: Adevărat*** | 1\*3=3p | 3p | |
|  | Se va acorda 2 puncte pentru răspunsul corect.  ***Răspuns corect: c. Antreprenor*** | 1\*2=2p | 2p | |
|  | Se va acorda 2 puncte pentru răspunsul corect.  ***Răspuns corect: c. Întreprindere mică*** | 1\*2=2p | 2p | |
|  | Se va acorda 2 puncte pentru răspunsul corect.  ***Răspuns corect: b. Activul este egal cu pasivul*** | 1\*2=2p | 2p | |
|  | Se va acorda câte 3 puncte pentru fiecare etapă înscrisă corect.  Răspuns corect:  \_**1**\_ Măsurarea realizărilor (rezultatelor obținute);  \_**2**\_ Compararea realizărilor cu obiectivele și standardele stabilite inițial, evidențiind abaterile produse;  *\_***3***\_* Determinarea cauzelor care au generat abaterile constatate;  \_**4**\_ Efectuarea corectărilor ce se impun, inclusiv acționarea, pe măsura posibilităților, asupra cauzelor care au generat abateri negative. | 4\*3=12p | 12p | |
|  | Se va acorda câte 2 puncte pentru fiecare răspuns corect.  ***Răspuns corect:***  ***b. Taxa pe valoarea adăugată; d. Impozitul pe venit;***  ***e. Accizele; g. Taxa vamală; h. Taxele percepute în fondul rutier.*** | 5\*2=10p | 10p | |
|  | Se va acorda 5 puncte pentru răspunsul corect.  ***Răspuns corect: 25 %*** | 1\*5=5p | 5p | |
|  | Se va acorda 5 puncte pentru răspunsul corect.  ***Răspuns corect: 3000 lei*** | 1\*5=5p | 5p | |
|  | Se va acorda 6 puncte pentru calcularea sumei totale a investiției.  ***Răspuns corect: 60 000 lei***  Se va acorda 10 puncte pentru calcularea ponderii mijloacelor băneşti proprii investite în afacere.  ***Răspuns corect: 40,0%*** | 1\*6=6p  1\*10=10p | 16p | |
|  | Se va acorda câte 2 puncte pentru fiecare element potrivit analizei SWOT.  ***Răspuns corect:***   |  |  | | --- | --- | | **Puncte forte** | **Puncte slabe** | | * Licenţă proprie de fabricaţie. * Forţă de muncă calificată. * Amplasare favorabilă. * Echipamente specializate moderne. | * Resurse financiare insuficiente. * Salarii mici oferite angajaților. | | **Oportunități** | **Riscuri** | | * Reducerea prețurilor la materia primă. * Reduceri şi înlesniri fiscale. | * Reducerea veniturilor populaţiei. * Creşterea costurilor la energia electrică. | | 10\*2=20p | 20p | |
|  | Se va acorda câte 5 puncte pentru fiecare indicator calculat corect.  ***Răspuns corect:***   1. ***Cheltuielile totale ale afacerii - 660 000lei.*** 2. ***Profitul brut al afacerii - 340 000 lei.*** 3. ***Impozitul pe venit ce trebuie achitat - 40 800 lei.*** 4. ***Profitul net al afacerii - 299 200 lei.*** | 4\*5=20p | 20p | |
| **Total** | | | | **100p** | |

***X. BIBLIOGRAFIE***

**I. Acte legislative care reglementează activitatea antreprenorială:**

1. Codul Muncii al RM, publicat în Monitorul Oficial Nr. 159-162/648 din 29.07.2003.
2. Codul Fiscal al RM, nr. 1163-XIII din 24.04.1997 publicat în Monitorul Oficial nr. 62, art. 522, din 18.09.1997.
3. Legea RM nr. 845-XII din 03.01.1992 „Cu privire la antreprenoriat şi întreprinderi”.
4. Legea cu privire la întreprinderile mici și mijlocii, nr. 179 din 21.07.2016. În: Monitorul Oficial, nr. 306-313 din 16.09.2016
5. Legea nr. 220-XVI 19.10.2007 „Cu privire la înregistrarea de stat a persoanelor juridice şi a întreprinzătorilor individuali”.
6. Legea nr. 1353-XIV din 03.11.2000 „Privind gospodăriile ţărăneşti (de fermier)”.
7. Legea nr. 135-XVI din 14.06.2007 „Privind societăţile cu răspundere limitată”.

**II. Literatură didactică la disciplină**

1. BUGAIAN, L. coord. *Antreprenoriat: iniţierea afaceri.* Chişinău: Editura „Elena-V.I”, 2010.
2. BUGAIAN, L., ROȘCOVAN, M., SOLCAN, A. *Ghid practic pentru antreprenori.* Chişinău: Editura „MultiArt-SV”, 2010.
3. BUTLER, D. *Planificarea afacerii. Ghid de start.* Bucureşti: Editura All, 2006.
4. CATÎȘEV, E., JUMIGA, D. *Ghidul antreprenorului*, CONTACT, 2012.
5. *Ghid metotologic. Sprijin pentru profesori la Bazele antreprenoriatului*. Chișinău, 2014.
6. *Ghidul carierei mele*. Bucureşti: Colecţia Educaţia 2000+. Humanitas Educaţional. 2003.
7. Organizaţia pentru Dezvoltarea Sectorului Întreprinderilor Mici şi Mijlocii. *Ghid legislativ în domeniul activităţii antreprenoriale.* Chişinău, 2007.
8. *Suport de curs la disciplina Bazele antreprenoriatului. Caiet de sarcini pentru elevi*. Chișinău: Garamont Studio, 2013.
9. ŞULEANSCHI, S. VEVERIȚĂ, V., *Primii paşi în afaceri. Ghid pentru antreprenorii începători*. Chişinău, 2009.
10. UȘUREL, L., BALABAN, E., IABANJI, I. *Taxe şi impozite pentru întreprinderile mici şi mijlocii.* Proiectul ACED/USAID, Chişinău, 2012.

**III. Webografie**

1. Alianța Întreprinderilor Mici și Mijlocii din Moldova (AIM). *Ghidul întreprinderilor mici din Moldova*. Chișinău. 2020, Disponibil: http://sme.md/wp-content/uploads/2020/07/Moldova-Small-Business-Handbook-Romana-Google-Docs.pdf
2. [www.ceda.md](http://www.ceda.md) – Centrul pentru Educație Antreprenorială și Asistență în Afaceri.
3. [www.odimm.md](http://www.odimm.md) - Organizaţia pentru Dezvoltarea Sectorului Întreprinderilor Mici şi Mijlocii.